Dieter Stanzeleit, cetățeanul german, care susține că este fiul Regelui Mihai, a pierdut procesul de paternitate. Decizia magistraților de la Judecătoria Sectorului 1 nu este, însă, definitivă.

Dieter Stanzeleit a cerut, în urmă cu un an, să fie recunoscut drept fiul legitim al Regelui Mihai. Cetățeanul german susține că mama sa, care a murit când avea cinci ani, a avut o legătură cu regele.

Magistrații din București au respins, însă, procesul, declinându-și autoritatea, întrucât Dieter Stanzeleit nu este cetățean român. Și instanțele din Germania și-au declinat autoritatea, dar Stanzeleit mai are căi de atac, până la o decizie definitivă.